《马当山》
宋代·刘挚

马当天下险，崔嵬大江边。翠碧倚千丈，峭立万仞渊。

其背领群岫，其麓汇飞漩。郁葱岩间桂，穷冬华叶鲜。

岂无神仙人，缥缈居其巅。猿猱肆健捷，攀跻到云烟。

扬帆过其下，瞥若飞鸟然。仰观动精魄，但见揫青天。

吾生愧仁智，而于山水便。终日叩舷坐，无暇窥尘编。

有嗜固为累，触险不自怜。

作者简介：刘挚（公元1030——1098年），字莘老，永静东光人。嘉祐四年中进士甲科，能力出众，政绩卓越。因刘挚一生刚直不阿，正气森严，忠贞爱国，宋哲宗死后，韩忠彦为右丞相，为刘挚翻案，并给予“忠肃”称号，后被追赠为“元祐忠贤”。刘挚平生酷爱学习，治学严谨，才华横溢，他撰写的《忠肃集》曾被后人广为流传。